Okresná prokuratúra Trnava 
Vajanského 22, 918 67 Trnava 1 	

Sp. zn. : 1 Pv 448/12/2207	Trnava, 7.4.2014
EEČ : 2-21-111-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trnava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 17.2.2014, spisová značka 1 Pv 448/12/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 13.7.2012 asi o 18.45 h. v Trnave na Ul. Clementisa v predajni Kaufland odcudzil 6 pudingov zn. XXXXX, ktoré schoval do bočného vrecka bundy, popri pokladničnej zóne prešiel bez zaplatenia za tento tovar, čím spôsobil spoločnosti Kaufland Slovenská republika v.o.s. XXXXX, XXXXX, škodu vo výške 1,62€ napriek tomu, že dňa 14.1.2012 bol Obvodným oddelením PZ XXXXX postihnutý v blokovom konaní ev.č. bloku A 0449523 pokutou vo výške 30€ za priestupok proti majetku podľa § 50 ods. 1 Zákona o priestupkoch.

Uznesením prokurátora Okresnej prokuratúry XXXXX zo dňa 17.2.2014, spisová značka 1 Pv 448/12/2207, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry XXXXX sp. zn. 1 Pv 448/12-11 zo dňa  09. 08. 2012 bolo podľa § 216 ods. 1 Trestného poriadku podmienečne zastavené trestné stíhanie proti obvinenému XXXXX pre prečin krádeže podľa § 212 ods. 2 písm. f) Trestného zákona a súčasne začala plynúť určená skúšobná doba v trvaní 12 mesiacov, ktorá začala plynúť právoplatnosťou tohto rozhodnutia, od 25. 08. 2012.

	Po uplynutí skúšobnej doby bola vyžiadaná správa o povesti na obvineného z miesta bydliska, správy z Obvodného úradu v Trnave, odboru všeobecnej vnútornej správy a z Okresného riaditeľstva PZ v Trnave. Zároveň bol vyžiadaný odpis registra trestov.

	Z obsahu týchto správ som zistila, že u obvineného XXXXX sú splnené zákonné podmienky na rozhodnutie o osvedčení sa v skúšobnej dobe v zmysle § 217 ods. 1 Trestného poriadku.

	Preto som rozhodla tak, ako je to uvedené vo výrokovej časti tohto uznesenia.

	Právoplatnosťou tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania (§ 9 ods. 1 písm. e) Trestného poriadku)

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Sedlárová
prokurátorka